Ιόνιο Πανεπιστήμιο

Το Ιόνιο Πανεπιστήμιο είναι Ανώτατο Εκπαιδευτικό Ίδρυμα με έδρα την Κέρκυρα και παραρτήματα στη Λευκάδα, στην Κεφαλονιά, και στη Ζάκυνθο. Ιδρύθηκε το 1984.

Ιστορία
Το πρώτο ελληνικό Πανεπιστήμιο, η Ιόνιος Ακαδημία, ιδρύθηκε στην Κέρκυρα το 1824 και ήταν η πρώτη πανεπιστημιακού επιπέδου ελληνική σχολή της νεότερης εποχής και η ακαδημία του Ηνωμένου Κράτους των Ιονίων Νήσων. Από τις πρώτες δεκαετίες του 19ου αιώνα και μέχρι την ένταξη της Επτανήσου στο Νέο Ελληνικό Κράτος το 1864, αναπτύχθηκε εκεί ένα αξιόλογο λογοτεχνικό ρεύμα με ιδιαίτερα χαρακτηριστικά, που πολλά πρόσφερε στις πνευματικές ζυμώσεις του σύγχρονου ελληνισμού. Με την ένωσή τους με την Ελλάδα, τα Ιόνια νησιά ακολούθησαν τις τύχες της, υποτασσόμενα στις ανάγκες δημιουργίας ενός κλίματος εσωτερικής συνοχής και ομοιομορφίας μεταξύ των επαρχιών του νέου κράτους. Συνέπεια αυτού του κλίματος ήταν η σταδιακή απώλεια των ιδιαιτεροτήτων, όπως για παράδειγμα το κλείσιμο της Ιονίου Ακαδημίας.

Τα τελευταία χρόνια, με την εντεινόμενη αναβάθμιση της περιφέρειας, το ελληνικό κράτος ίδρυσε νέα πανεπιστήμια με στόχο την προώθηση επιστημών ή επιστημονικών μεθόδων και αναζητήσεων που δεν περιλαμβάνονταν στα παλιότερα AEI. Μέσα σε μία τέτοια πολιτική εντάσσεται και η ίδρυση του Ιονίου Πανεπιστημίου.

Σχολές και τμήματα
Το πανεπιστήμιο απαρτίζεται από πέντε σχολές και δώδεκα τμήματα σπουδών:

Σχολή Ανθρωπιστικών Επιστημών 
Η Σχολή Ανθρωπιστικών Επιστημών ιδρύθηκε τον Μάιο του 2013. Κοσμήτορας της Σχολής είναι ο καθηγητής Γιώργος Κεντρωτής από το Τμήμα Μετάφρασης και Διερμηνείας.
Το Τμήμα Ιστορίας (1985) παρέχει σπουδές στην ιστορία και στις σύγχρονες μεθόδους για την επιστημονική και τεκμηριωμένη παρουσίαση του ιστορικού γίγνεσθαι από την αρχαία ως τη σύγχρονη εποχή. Υπήρξε το πρώτο τμήμα του Ιονίου Πανεπιστημίου και λειτουργεί από το ακαδημαϊκό έτος 1985-1986.
Το Τμήμα Ξένων Γλωσσών, Μετάφρασης και Διερμηνείας (1986) έχει στόχο την κατάρτιση ελληνόφωνων μεταφραστών και διερμηνέων. Είναι το μοναδικό τμήμα μετάφρασης και διερμηνείας σε κρατικό ελληνικό πανεπιστήμιο.

Σχολή Επιστήμης της Πληροφορίας & Πληροφορικής
Η Σχολή Επιστήμης της Πληροφορίας και Πληροφορικής ιδρύθηκε τον Μάιο του 2013. Κοσμήτορας της Σχολής είναι ο καθηγητής Κωνσταντίνος Οικονόμου από το Τμήμα Πληροφορικής.
Το Τμήμα Aρχειονομίας, Βιβλιοθηκονομίας και Μουσειολογίας (1993) είναι το μόνο κρατικό πανεπιστημιακό τμήμα στην Ελλάδα που εξειδικεύεται σε ζητήματα αρχειονομίας, βιβλιοθηκονομίας, μουσειολογίας και γενικότερα της επιστήμης της πληροφορίας. Άρχισε να λειτουργεί το ακαδημαϊκό έτος 1993-1994.
Το Τμήμα Πληροφορικής (2004) λειτουργεί από το ακαδημαϊκό έτος 2004-05. Το Τμήμα έχει ως αντικείμενο τόσο τη θεωρητική όσο και την εφαρμοσμένη πληροφορική.
Το Τμήμα Ψηφιακών Μέσων και Επικοινωνίας λειτουργεί από το 2018 με έδρα το Αργοστόλι της Κεφαλονιάς. Αντικείμενο σπουδών έχει το digital marketing, τη δημοσιογραφία, τα social media, το ηλεκτρονικό εμπόριο, τη δημιουργία πολυμεσικών εφαρμογών κτλ.

Σχολή Μουσικής & Οπτικοακουστικών Τεχνών
Η Σχολή Μουσικής και Οπτικοακουστικών Τεχνών ιδρύθηκε τον Μάιο του 2013. Κοσμήτορας της Σχολής είναι ο καθηγητής Δήμος Δημητριάδης από το Τμήμα Μουσικών Σπουδών.
Το Τμήμα Μουσικών Σπουδών (1992) καλύπτει πέντε γνωστικά πεδία της μουσικής θεωρίας και πράξης:
Ανώτερα Θεωρητικά της Μουσικής (αρμονία, αντίστιξη, φύγκα) και Μουσική Σύνθεση
Πρακτική της Μουσικής Ερμηνείας (εκτέλεση μουσικών οργάνων, μονωδία, διεύθυνση μουσικών συνόλων)
Παιδαγωγική της Μουσικής
Μουσική Τεχνολογία
Μουσικολογία (συστηματική μουσικολογία, ιστορική μουσικολογία)
Το Τμήμα Τεχνών Ήχου και Εικόνας (2004) ιδρύθηκε για τη διαμόρφωση κατάλληλα εκπαιδευμένων ατόμων, ειδικών στους τομείς των οπτικοακουστικών μέσων και της οπτικοακουστικής τέχνης.
Το Τμήμα Εθνομουσικολογίας (2018) (Ληξούρι) ιδρύθηκε για τη διαμόρφωση κατάλληλα εκπαιδευμένων ατόμων, ειδικών στους τομείς της μουσικολογίας της χώρας μας.

Σχολή Περιβάλλοντος
Η Σχολή Περιβάλλοντος ιδρύθηκε στις 25/04/2019.
Τμήμα Περιβάλλοντος (2019) Ζάκυνθος
Τμήμα Επιστήμης και Τεχνολογίας Τροφίμων (2019) Αργοστόλι

Σχολή Οικονομικών Επιστημών
Η Σχολή Οικονομικών Επιστημών ιδρύθηκε στις 25/04/2019.
Τμήμα Τουρισμού (2019) Κέρκυρα
Τμήμα Περιφερειακής Ανάπτυξης (2019) Λευκάδα

Μεταπτυχιακά Προγράμματα Σπουδών

Τμήμα Ιστορίας
Ιστορική Δημογραφία
Ιστορία και Τεκμηρίωση
Μεθοδολογία Κριτικής και Έκδοσης Ιστορικών και Αρχειακών Πηγών
Ιστορική Έρευνα, Διδακτική και Νέες Τεχνολογίες (σε συνεργασία με το Τμήμα Πληροφορικής)

Τμήμα Ξένων Γλωσσών, Μετάφρασης και Διερμηνείας
Επιστήμη της Μετάφρασης
Πολιτική, Γλώσσα και Διαπολιτισμική Επικοινωνία

Τμήμα Μουσικών Σπουδών

Κατεύθυνση Μουσικής Δημιουργίας με ειδικεύσεις 
«Σύνθεση Ενόργανης και Φωνητικής Μουσικής»
«Σύνθεση για τον Κινηματογράφο, το Θέατρο και τις Τέχνες της Παράστασης»
«Σύνθεση Ηλεκτροακουστικής Μουσικής»

Κατεύθυνση Μουσικής Ερμηνείας με ειδικεύσεις 
Όργανα ορχήστρας (στο εκάστοτε όργανο)
Πληκτροφόρα όργανα (στο εκάστοτε όργανο)
Νυκτά έγχορδα (στο εκάστοτε όργανο)
Παιδαγωγική μουσικού οργάνου (στο εκάστοτε όργανο)
«Παλαιά Μουσική» (είναι δυνατή η ειδίκευση σε συγκεκριμένο όργανο)
«Μονωδία»
«Διεύθυνση Χορωδίας Παλαιάς Μουσικής»
«Διεύθυνση Ορχήστρας»

Κατεύθυνση Μουσικολογίας, με ειδικεύσεις 
«Μουσικολογία: Νεοελληνική Μουσική»
«Μουσικολογία: Βυζαντινή Μουσική»
«Μουσικολογία: Ελληνική Παραδοσιακή Μουσική»
«Μουσικολογία: Αρχαία Ελληνική Μουσική»

Κατεύθυνση Μουσικής Τζαζ, με ειδικεύσεις 
«Πρακτική και Διδασκαλία της Τζαζ»
Εκτέλεση Τζαζ (στο εκάστοτε όργανο ή στο τραγούδι)

Τμήμα Αρχειονομίας – Βιβλιοθηκονομίας
Διαχείριση Τεκμηρίων Πολιτιστικής Κληρονομιάς και Νέες Τεχνολογίες
Διαχείριση και Ανάδειξη Πολιτιστικής Πληροφορίας
Διαχείριση Ψηφιακής Πληροφορίας-Υπηρεσίες Πληροφόρησης

Τμήμα Πληροφορικής 
Πληροφορική
Βιοπληροφορική και Νευροπληροφορική
Ψηφιακές Υπηρεσίες Υγείας και Αναλυτική (σε συνεργασία με το Τμήμα Ψηφιακών Συστημάτων του ΠΑΠΕΙ)
Ερευνητικές Κατευθύνσεις στην Πληροφορική
Ψηφιακές Εφαρμογές και Καινοτομία

Τμήμα Τεχνών Ήχου και Εικόνας
Οπτικοακουστικές Τέχνες στην Ψηφιακή Εποχή

Τμήμα Ψηφιακών Μέσων και Επικοινωνίας
 Νέα Μέσα Επικοινωνίας και και Ψηφιακό Μάρκετινγκ, με ειδικεύσεις: 
Digital Marketing
Διαδικτυακή Επικοινωνία και Δημιουργία Περιεχομένου

Διδακτορικά προγράμματα σπουδών
Οι κάτοχοι Μεταπτυχιακού Τίτλου Σπουδών μπορούν να πραγματοποιήσουν τη διδακτορική διατριβή τους σε κάποιο από τα τμήματα του Ιονίου Πανεπιστημίου.

Τμήμα Ιστορίας
Τμήμα Ξένων Γλωσσών, Μετάφρασης και Διερμηνείας
Τμήμα Αρχειονομίας, Βιβλιοθηκονομίας και Μουσειολογίας
Τμήμα Τεχνών, Ήχου και Εικόνας
Τμήμα Μουσικών Σπουδών Διδακτορικά προσφέρονται σε δυο κατευθύνσεις σπουδών: Μουσική Ερμηνεία και Σύνθεση και Μουσικές Επιστήμες
Τμήμα Πληροφορικής
Τμήμα Ψηφιακών Μέσων και Επικοινωνίας

Διοίκηση Ιονίου Πανεπιστημίου
Πρύτανης: Ανδρέας Φλώρος, Καθηγητής Τμήματος Τεχνών Ήχου & Εικόνας
Αντιπρύτανης Διασφάλισης Ποιότητας, Φοιτητικής Μέριμνας και Διά Βίου Εκπαίδευσης: Ηλίας Γιαρένης, Καθηγητής Τμήματος Ιστορίας
Αντιπρύτανης Οικονομικών, Διοικητικών Υποθέσεων και Προγραμματισμού: Ευστάθιος Μακρής, Αναπληρωτής Καθηγητής Τμήματος Μουσικών Σπουδών
Αντιπρύτανις Ακαδημαϊκών Υποθέσεων, Διεθνών Σχέσεων και Εξωστρέφειας: Αικατερίνη Καμπάση, Καθηγήτρια Τμήματος Περιβάλλοντος
Αντιπρύτανις Έρευνας και Ανάπτυξης: Χριστίνα Μπενέκη, Καθηγήτρια Τμήματος Τουρισμού

Η θητεία της πρυτανικής αρχής ξεκίνησε από την 1η Σεπτεμβρίου 2020.

Συμβούλιο Ιονίου Πανεπιστημίου
Το συμβούλιο του Ιονίου Πανεπιστημίου συγκροτήθηκε σε σώμα και αποτελείται από 11 μέλη. Επτά μέλη του εντεκαμελούς Συμβουλίου είναι εσωτερικά μέλη, εκ των οποίων έξι είναι καθηγητές πρώτης βαθμίδας και ένα μέλος είναι εκπρόσωπος των φοιτητών. Τα υπόλοιπα τέσσερα μέλη είναι εξωτερικά. Στις συνεδριάσεις του Συμβουλίου μετέχει, χωρίς δικαίωμα ψήφου, ο πρύτανης του ιδρύματος καθώς και ένας εκπρόσωπος κάθε κατηγορίας προσωπικού του ιδρύματος, όταν συζητούνται θέματα που αφορούν την οικεία κατηγορία προσωπικού.

Η σύνθεση του συμβουλίου του Ιονίου Πανεπιστημίου έχει ως εξής:
Πρόεδρος: Κωνσταντίνος Αγγελόπουλος, καθηγητής του Πανεπιστήμιο του Μονπελιέ 3 της Γαλλίας
Αναπληρωτής Πρόεδρος: Νικόλαος Καραπιδάκης, καθηγητής του Τμήματος Ιστορίας του Ιονίου Πανεπιστημίου

Εξωτερικά Μέλη:
Νικόλαος Αλεξανδρής, Ομότιμος καθηγητής και πρώην αντιπρύτανης του Πανεπιστημίου Πειραιώς
Ιωάννης Γραμματικός, Πρόεδρος της Φιλαρμονικής Εταιρείας Κερκύρας
Βύρων Φιδετζής, Αρχιμουσικός της Κρατικής Ορχήστρας Αθηνών

Εσωτερικά Μέλη:
Χρυσούλα - Μιράντα Καλδή, Αναπληρώτρια καθηγήτρια του Τμήματος Μουσικών Σπουδών του Ιονίου Πανεπιστημίου
Νικόλαος - Γρηγόριος Κανελλόπουλος, Καθηγητής του Τμήματος Τεχνών, Ήχου και Εικόνας του Ιονίου Πανεπιστημίου
Μιχάλης Πολίτης, Αναπληρωτής καθηγητής του Τμήματος Ξένων Γλωσσών, Μετάφρασης και Διερμηνείας του Ιονίου Πανεπιστημίου

Βιβλιοθήκη
Η Βιβλιοθήκη και Κέντρο Πληροφόρησης του Πανεπιστημίου του Ιονίου λειτουργεί στην Κέρκυρα ως αυτοτελής και αποκεντρωμένη υπηρεσία σε επίπεδο διεύθυνσης. Αποτελείται από περισσότερους από 80.000 τόμους βιβλίων, 700 τίτλους περιοδικών, περισσότερα από 3.500 οπτικοακουστικά τεκμήρια (CDs, δίσκους βινυλίου, μικροφόρμες κ.ά.), μια συλλογή χαρτών, καθώς και χιλιάδες ψηφιακά τεκμήρια. Στο Αργοστόλι της Κεφαλονιάς, λειτουργεί βιβλιοθήκη στο Τμήμα Ψηφιακών Μέσων και Επικοινωνίας που αποτελείται από βιβλία, περιοδικά ενώ διαθέτει και ηλεκτρονικούς υπολογιστές.

Φοιτητικές δραστηριότητες
Κάθε φοιτητής / φοιτήτρια έχει το δικαίωμα να συμμετέχει σε δραστηριότητες άθλησης και ψυχαγωγίας. Στο Ιόνιο Πανεπιστήμιο οι φοιτητές έχουν πρόσβαση σε:
Πανεπιστημιακό Γυμναστήριο
Θεατρικές Ομάδες
Κινηματογραφική Λέσχη

Εργαστήρια

Τμήμα Ξένων Γλωσσών, Μετάφρασης και Διερμηνείας 
Εργαστήριο "Γλώσσα και Πολιτική"
Geolab - Εργαστήριο Γεωπολιτισμικών Αναλύσεων
ΕΜΕΓ - Εργαστήριο Μετάφρασης της Ελληνικής Γραμματείας
ΕΝΟΠΟΤΕΜ - Εργαστήριο Νομικής, Οικονομικής, Πολιτικής και Τεχνικής Μετάφρασης

Τμήμα Ιστορίας 
Εργαστήριο Μελέτης του Αρχαίου Κόσμου
Εργαστήριο Τεκμηρίωσης και Ιστορικής Έρευνας του Μεσογειακού Κόσμου
Εργαστήριο Τεκμηρίωσης της Σύγχρονης Ιστορίας

Τμήμα Αρχειονομίας, Βιβλιοθηκονομίας, Μουσειολογίας 
Εργαστήριο Μουσειολογίας
Εργαστήριο Τεχνολογιών της Πληροφορίας
Εργαστήριο Τεκμηρίωσης Πολιτιστικής και Ιστορικής Κληρονομιάς
Εργαστήριο Ψηφιακών Βιβλιοθηκών και Ηλεκτρονικής Δημοσίευσης

Τμήμα Πληροφορικής 
Εργαστήριο Βιοπληροφορικής και Ανθρώπινης Ηλεκτροφυσιολογίας (BiHELab)
Εργαστήριο Πληροφοριακών Συστημάτων και Βάσεων Δεδομένων (ISDLab)
Εργαστήριο Δικτύων, Πολυμέσων και Ασφάλειας Συστημάτων (NMSLab)
Εργαστήριο Πληροφορικής στις Ανθρωπιστικές και Κοινωνικές Επιστήμες (HILab)
Εργαστήριο Υπολογιστικής Μοντελοποίησης (CMODLab )

Τμήμα Ψηφιακών Μέσων και Επικοινωνίας 
Εργαστήριο Ψηφιακής Σύγκλισης 
Εργαστήριο Μέσων Επιρροής και Αλληλεπίδρασης 
Εργαστήριο Νέων Μέσων Επικοινωνίας και Ευχρηστίας (NeMeCU LAB)
Εργαστήριο Μελέτης Αποδήμου Επτανησιακού Ελληνισμού

Τμήμα Τεχνών, Ήχου και Εικόνας 
Εργαστήριο Διαδραστικών Τεχνών In.Arts
Εργαστήριο Επεξεργασίας Οπτικοακουστικών Σημάτων ΕΠ.ΟΑ.ΣΗ.
Εργαστήριο Παραστατικών Περιβαλλόντων στις Τέχνες Pearl

Τμήμα Μουσικών Σπουδών 
Εργαστήριο Παλαιάς Μουσικής
Εργαστήριο Ελληνικής Μουσικής
Εργαστήριο Ηλεκτροακουστικής Μουσικής Έρευνας και Εφαρμογών (EPHMEE)

Εκδηλώσεις-Συνέδρια
Συνέδριο SimUnesco
Φεστιβάλ Οπτικοακουστικών Τεχνών
Πρόγραμμα Erasmus+ (κινητικότητα διδακτικού προσωπικού και φοιτητών)
Θερινά Σχολεία
Corfu Summer School: Ελληνική Γλώσσα, Ιστορία και Πολιτισμός
Θερινό Σχολείο στις Υβριδικές Τέχνες

Παραπομπές

Εξωτερικοί σύνδεσμοι
Επίσημη ιστοσελίδα Ιονίου Πανεπιστημίου

 
Πανεπιστήμια στην Ελλάδα